CELEX: 32007L0053
Language: lt
Date: 1188345600000
Title: 2007 m. rugpjūčio 29 d. Komisijos direktyva 2007/53/EB, iš dalies keičianti Tarybos direktyvą 76/768/EEB, reglamentuojančią kosmetikos gaminius, siekiant suderinti jos III priedą su technikos pažanga (Tekstas svarbus EEE )

30.8.2007   
            
            
               LT
            
            
               Europos Sąjungos oficialusis leidinys
            
            
               L 226/19
            
         KOMISIJOS DIREKTYVA 2007/53/EB
   2007 m. rugpjūčio 29 d.
   iš dalies keičianti Tarybos direktyvą 76/768/EEB, reglamentuojančią kosmetikos gaminius, siekiant suderinti jos III priedą su technikos pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo (1), ypač į jos 8 straipsnio 2 dalį,
   pasikonsultavusi su Kosmetikos gaminių moksliniu komitetu,
   kadangi:
   
               (1)
            
            
               Fluoro junginiai yra šiuo metu išvardyti Direktyvos 76/768/EEB III priedo 1 dalyje, jiems taikomi minėtoje dalyje nustatyti apribojimai ir sąlygos. Vartotojų produktų mokslinio komiteto nuomone, jei vienintelis pavojų keliantis fluorido šaltinis yra dantų pasta, kurioje yra 1 000–1 500 ppm fluorido, mažai tikėtina, kad vaikams iki 6 metų amžiaus galėtų atsirasti fluorozė, jei tokia pasta naudojama laikantis nurodymų. Todėl III priedo 1 dalies 26–43, 47 ir 56 nuorodos turėtų būti atitinkamai iš dalies pakeistos.
            
         
               (2)
            
            
               Todėl reikėtų atitinkamai iš dalies pakeisti Direktyvą 76/768/EEB.
            
         
               (3)
            
            
               Šioje direktyvoje numatytos priemonės atitinka Kosmetikos produktų nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 76/768/EEB III priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2008 m. balandžio 19 d. priima ir paskelbia įstatymus bei kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos atitikmenų lentelę.
   Jos taiko šias nuostatas nuo 2009 m. sausio 19 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodų darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinių teisės aktų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.
   
      Priimta Briuselyje, 2007 m. rugpjūčio 29 d.
      
         
            Komisijos vardu
         
         Günter VERHEUGEN
         
            Pirmininko pavaduotojas
         
      
   
   
      (1)  OL L 262, 1976 9 27, p. 169. Direktyva su paskutiniais pakeitimais, padarytais Komisijos direktyva 2007/22/EB (OL L 101, 2007 4 18, p. 11).
   PRIEDAS
   Direktyvos 76/768/EEB III priedo 26–43, 47 ir 56 nuorodose po kiekvieno įrašo f skiltyje įrašomas toks tekstas:
   
      „Bet kokia dantų pasta, kurioje yra 0,1–0,15 % fluorido, nepaženklinta kaip neskirta vaikams (pvz., „skirta suaugusiems“), turi būti ženklinama taip:
      
         „Vaikams iki 6 m. naudokite žirnio dydžio kiekį, stebėkite, kad nenurytų. Jeigu vartojami produktai, kurių sudėtyje yra fluorido, pasitarkite su odontologu arba savo gydytoju.“ “